Թանթռնիկ դառն

Թանթռնիկ դառն  (), թանձրատերևազգիների ընտանիքին պատկանող դեղաբույս։

Նկարագրություն 
5-15 սմ բարձրությամբ, սողացաղ կոճղարմատով բազմամյա խոտաբույս է։ Նստադիր մսոտ ձվաձև տերևները դասավորված են հերթադիր բազմաթիվ ցողունների վրա։ Վերին տերևների անութներում աճում են դեղին հնգանդամ ծաղիկները՝ առաջացնելով վահանիկաձև ծաղկաբույլեր։ Առէջները տեղադրված են երկու շրջաններով։ Պտուղը կազմված է աստղաձև դասավորված հինգ տերևապտուղներից։

Տարածվածություն 
Աճում է նախալեռնային և ստորին լեռնային գոտիների չոր քարքարոտ լանջերին։ Հանդիպում է Գեղարքունիքի մարզում։ Թունավոր բույս է։

Նշանակություն 
Բուժական նպատակներով օգտագործվում է բույսի վերգետնյա մասը։ Որոշ դեպքերում բույսի պատրաստուկներն օգտագործում են ուռուցքների, նորագոյացությունների բուժման նպատակով։

Ծանոթագրություններ 

Դեղաբույսեր
Ծածկասերմեր
Թանձրատերևազգիներ
Խոտաբույսեր
Բազմամյա բույսեր
1753 թվականին նկարագրված բույսեր
Եվրոպայի բուսական աշխարհ